“ทองไทย” วันนี้ พุ่งกระฉูด 650 บาท ทองคำแท่ง ขายออกบาทละ 29,700 รูปพรรณ 30,200 บ.
"ทองไทย" วันนี้ พุ่งกระฉูด 650 บาท ทองคำแท่ง ขายออกบาทละ 29,700 รูปพรรณ 30,200 บ.
"ทองไทย" วันนี้ พุ่งกระฉูด 650 บาท ทองคำแท่ง ขายออกบาทละ 29,700 รูปพรรณ 30,200 บ.
5 ส.ค. 2563

สมาคมค้าทองคำ รายงานสรุปราคาทอง (96.5%) ประจำวันพุธที่ 5 สิงหาคม 2563 เมื่อเวลา 15.38 น. ปรับขึ้นรวม 650 บาท เมื่อเทียบกับราคาปิดเมื่อวานนี้ โดยปรับขึ้นทำสถิติสูงสุดเป็นประวัติการณ์ หลังมีการประกาศราคาทั้งหมด 10 รอบ
โดยราคาทองคำแท่ง รับซื้ออยู่ที่บาทละ 29,350.00 บาท ขายออกที่ราคาบาทละ 29,450.00 บาท
ทองรูปพรรณ รับซื้ออยู่ที่ราคาบาทละ 28,819.16 บาท ขายออกที่บาทละ 29,950.00 บาท
ขณะที่ ทองคำตลาดโลกวันนี้พุ่งขึ้นทำจุดสูงสุดเป็นประวัติการณ์ครั้งใหม่บริเวณ 2,033 ดอลลาร์ จากปัจจัยหนุนแรงซื้อสินทรัพย์ปลอดภัยรอบด้าน ทั้งจากความคืบหน้าในการเจรจามาตรการกระตุ้นเศรษฐกิจรอบใหม่ของสหรัฐ รวมถึงการปรับตัวลงของอัตราผลตอบแทนพันธบัตรสหรัฐ และการอ่อนค่าของสกุลเงินดอลลาร์
ส่วนเงินบาทระหว่างวันแข็งค่าหลุดระดับ 31 บาท ช่วงสั้นๆ กดดันทองคำในประเทศ แต่ปิดตลาดอ่อนค่ากลับลงมาระดับ 31 บาท
ด้านราคาทองคําฮ่องกงเปิดตลาดตอนเช้าพุ่งขึ้น 380 ดอลลาร์ฮ่องกง และปิดตลาดพุ่งขึ้นต่ออีก 100 ดอลลาร์ฮ่องกง สู่ระดับบริเวณ 18,760 ดอลลาร์ฮ่องกง
 
 
 